JEGYZŐKÖNYV

 Délegyháza Község Önkormányzat Polgármesterének 2021. március 3-án hozott döntéseiről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A veszélyhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pontok vonatkozásában döntött:

1. **Sirály part üzemeltetési ügye**
2. **Boróka köz forgalomszabályozása**
3. **Támogatási kérelem – Délegyháza Faluszépítő Egyesület támogatási kérelme**

1. Délegyháza Község Önkormányzatának Polgármestere az első napirendi pont vonatkozásában a következő határozatot hozta:

**20/2021. (III.03.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület jogkörében eljárva Délegyháza Község Önkormányzat tulajdonában álló Délegyháza 396 hrsz-ú kivett töltés megnevezésű 8660m2nagyságúingatlanból ún. „Sirály park”nevű területet (kb.100m x30m = 3000m2) Szloboda Beáta E.V. Mini ABC részére park kialakítása és üzemeltetése, mint kötelező önkormányzati feladat ellátása céljából átadja határozatlan időre, 3 hónapos felmondási idővel. Délegyháza Község Önkormányzata Szloboda Beáta E.V. Mini ABC.-vel történő szerződés megkötésére felhatalmazza dr. Riebl Antal polgármestert.**

**Az üzemeltetési szerződés megkötésének feltétele, hogy Szloboda Beáta E.V. Mini ABC szabályszerűen működtetett parkot létesít, melyre belépőt nem szed. Az üzemeltetéssel kapcsolatos teendőket pl: fűnyírás, szemétösszegyűjtése üzemeltető feladata és költsége. Délegyháza Község Önkormányzata a fenti területet Szloboda Beáta E.V. Kérelmezőnek ingyen rendelkezésére bocsátja, és annak használatáért térítési díjat nem kér. A Kérelmező a Sirály parton közterület használati díj fizetése nélkül táblákat helyezhet el a Mini ABC reklámozása céljából és a parton csónakkölcsönzőt létesíthet, vagy annak céljából továbbadhatja a területet harmadik személynek.**

**Délegyháza Község Önkormányzata kihelyezi a park előtt, alábbi feliratú figyelmeztető táblákat:**

**-„nem kijelölt fürdőhely, nem ellenőrzött vízminőség”**

**-„kutyát bevinni tilos”**

**-„június 1-től augusztus 31-ig a horgászás tilos”**

**A hulladék elszállítását az önkormányzat végzi heti rendszerességgel.**

**A szerződésre a nemzeti vagyonról szóló törvényben foglalt feltételeket is alkalmazni kell.**

**Határidő: 2021. április 15.**

**Felelős: Képviselő- testület**

2. Délegyháza Község Önkormányzatának Polgármestere a második napirendi pont vonatkozásában a következő határozatot hozta:

**21/2021. (III.03.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§- ának (4) bekezdése alapján a Képviselő-testület jogkörében eljárva - mint a Délegyháza helyi közút kezelője – az alábbi döntéseket hozza, valamint felkéri községgondnokságát az alábbi intézkedésekre:**

* **Boróka köz- Nyírfa utca valamint Boróka köz- Bányász sor kereszteződésekhez 1-1 db**

**„Elsőbbségadás kötelező” tábla  kihelyezése.**

**Délegyháza Község Önkormányzata felkéri Községgondnokságát, hogy a meglévő készletből gondoskodjon a táblák kihelyezéséről.**

**Határidő: 2021. április 15.**

**Felelős: Képviselő- testület**

3. Délegyháza Község Önkormányzatának Polgármestere a harmadik napirendi pont vonatkozásában a következő határozatot hozta:

**22/2021. (III.03.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva elhatározza, hogy a Délegyháza Faluszépítő Egyesületet 2021. évre 210.000,- Ft összeggel támogatja az Egyesület működési költségeinek támogatása céljából, a 2021. évi költségvetése terhére.**

**Felelős: Polgármester, Jegyző**

**Határidő: azonnal**

k.m.f.

 dr. Riebl Antal dr. Molnár Zsuzsanna

 polgármester jegyző